יחזקאל בוצ'קו

הרב יחזקאל אלישמע בוצ'קו (נולד ב-כ"ו בניסן ה'תשמ"ו, 5 במאי 1986), הוא ראש ישיבת ההסדר היכל אליהו.

ביוגרפיה 
נולד בצרפת בכ"ו בניסן ה'תשמ"ו, בן להדרה והרב שאול דוד בוצ'קו.

בשנת ה'תשנ"ד עלה לארץ עם משפחתו. למד בישיבת ירושלים לצעירים, ולאחר מכן בישיבת מרכז הרב ובהמשך גם בישיבת היכל אליהו. התגייס לצבא במסגרת הסדר. למד לימודי רבנות, ומשנת ה'תשס"ט הוא שימש כר"מ בישיבה. בשנת ה'תשע"ב הקים אביו את ישיבת "אורות משה" בראש העין (על שם אביו הרב משה בוצ'קו), והרב יחזקאל שימש שם בתפקיד ר"מ. החל משנת ה'תש"ף מכהן לצד אביו בראשות הישיבה. 

נשוי להדס, יועצת חינוכית ובתו של הרב ציון ויצמן (רב היישוב כוכב יעקב לשעבר) ואב למשפחה ברוכת ילדים. מתגורר בכוכב יעקב.

כתב מספר חוברות וספרים, ומהם: "יציאה שבועית", "הוידוי", "יסודות האמונה מתוך תפילת העמידה" (ספריו יוצאים לאור בהוצאת ישיבת היכל אליהו).

הערות שוליים 

ראשי ישיבות הסדר
בוגרי ישיבת ירושלים לצעירים
בוגרי ישיבת מרכז הרב
ישראלים ילידי צרפת
עולים בשנות ה-1990
יהודה ושומרון: רבנים
כוכב יעקב: אישים
ישראלים שנולדו ב-1986
משפחת בוצ'קו